CELEX: 32022R0083
Language: hu
Date: 2022-01-16 00:00:00
Title: A Bizottság (EU) 2022/83 végrehajtási rendelete (2022. január 16.) egyes áruk Kombinált Nómenklatúra szerinti besorolásáról

2022.1.21.   
               
               
                  HU
               
               
                  Az Európai Unió Hivatalos Lapja
               
               
                  L 14/1
               
            
         A BIZOTTSÁG (EU) 2022/83 VÉGREHAJTÁSI RENDELETE
         (2022. január 16.)
         egyes áruk Kombinált Nómenklatúra szerinti besorolásáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az Uniós Vámkódex létrehozásáról szóló, 2013. október 9-i 952/2013/EU európai parlamenti és tanácsi rendeletre (1) és különösen annak 57. cikke (4) bekezdésére és 58. cikke (2) bekezdésére,
         mivel:
         
                     (1)
                  
                  
                     A 2658/87/EGK tanácsi rendelet (2) mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
                  
               
                     (2)
                  
                  
                     A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
                  
               
                     (3)
                  
                  
                     Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kód alá kell besorolni.
                  
               
                     (4)
                  
                  
                     Indokolt úgy rendelkezni, hogy az e rendelet hatálya alá tartozó áruk tekintetében kibocsátott, de az e rendelet rendelkezéseivel összhangban nem álló kötelező érvényű tarifális felvilágosítást a jogosult – a 952/2013/EU rendelet 34. cikke (9) bekezdésével összhangban – meghatározott ideig továbbra is felhasználhatja. Ezt az időszakot három hónapban kell meghatározni.
                  
               
                     (5)
                  
                  
                     Az e rendeletben előírt intézkedések összhangban vannak a Vámkódexbizottság véleményével,
                  
               ELFOGADTA EZT A RENDELETET:
         
            1. cikk
            A melléklet táblázatának (1) oszlopában leírt árukat a Kombinált Nómenklatúrában a táblázat (2) oszlopában megjelölt KN-kód alá kell besorolni.
         
         
            2. cikk
            Az e rendelet rendelkezéseivel összhangban nem álló kötelező érvényű tarifális felvilágosítás – a 952/2013/EU rendelet 34. cikkének (9) bekezdésével összhangban – e rendelet hatálybalépésének időpontjától kezdve három hónapig továbbra is felhasználható.
         
         
            3. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2022. január 16-án.
            
               
                  a Bizottság részéről
               
               Gerassimos THOMAS
               
                  főigazgató
               
               
                  Adóügyi és Vámuniós Főigazgatóság
               
            
         
         
            (1)  HL L 269., 2013.10.10., 1. o.
         
         
            (2)  Tanács 2658/87/EGK rendelete (1987. július 23.) a vám- és a statisztikai nómenklatúráról, valamint a Közös Vámtarifáról (HL L 256., 1987.9.7., 1. o.).
      
      
         
            MELLÉKLET
            
                        Árumegnevezés
                     
                     
                        Besorolás
                        (KN-kód)
                     
                     
                        Indokolás
                     
                  
                        (1)
                     
                     
                        (2)
                     
                     
                        (3)
                     
                  
                        Árucikkek, amelyek csőszerűen kötött, elasztikus (gumiszállal kombinált szintetikus szálak), körülbelül 4,5 cm átmérőjű és (kitekerve) körülbelül 2 cm szélességű hurkot formáló szövetből állnak.
                        Az árucikkeket cső alakúra kötötték, és meghatározott (előprogramozott) szélességűre (2 cm) vágták.
                        Az elasztikus szövetben található gumiszál miatt az árucikkek szélei felkunkorodnak, ami az árucikkeket használatra kész hajszalag formájúvá teszi.
                        (Lásd a képeket.) (*1)
                        
                     
                     
                        6117 80 10 
                     
                     
                        A besorolást a Kombinált Nómenklatúra értelmezésére vonatkozó 1. és 6. általános szabály, a XI. Áruosztályhoz tartozó 7. b) és 10. Megjegyzés, valamint a 6117 , 6117 80  és a 6117 80 10  KN-kód szövege határozza meg.
                        Az árucikkeket csőszerű szövet kötésével és meghatározott szélességben történő vágásával állítják elő kész állapotba, hogy rugalmas, használatra kész hurok jöjjön létre (lásd a XI. Áruosztályhoz tartozó Megjegyzések 7. b) pontját).
                        Figyelembe véve textil jellegüket, az árucikkeket konfekcionált ruházati kelléknek kell tekinteni, ugyanúgy, mint például a konfekcionált kendőket, sálakat, mantillákat, nyakkendőket és csokornyakkendőket. Ezenkívül a XI. Áruosztályhoz tartozó 10. Megjegyzés a gumiszállal kombinált textilanyagból készült elasztikus termékeket az említett áruosztályba sorolja.
                        A 9615  vtsz. alá történő besorolás kizárt, ugyanis az e vámtarifaszám alá tartozó árucikkek általában műanyagból, elefántcsontból, csontból, szarvból, teknősbékahéjból, fémből stb. készülnek (lásd még a 9615  vámtarifaszámhoz tartozó HR Magyarázat (3) bekezdését és a Kombinált Nómenklatúra 9615  vámtarifaszámhoz tartozó magyarázatát).
                        Következésképpen az árucikkeket a 6117 80 10  KN-kód alá kell besorolni kötött vagy hurkolt, elasztikus vagy gumizott konfekcionált ruházati kellékként.
                     
                  
               
            
               (*1)  A képek csupán tájékoztató jellegűek.